લગભગ સાડાસાત વાગ્યાના અરસામાં તે ચીમનભાઈ ઓવરબ્રિજ ઊતરી રહ્યો હતો ત્યારે તેણે બસ પરનો કાબૂ ગુમાવ્યો હતો અને આગળ જતી એક સ્કૂલરિક્ષાને અડફેટે લીધી હતી. ટક્કર એટલી જોરદાર હતી કે સ્કૂલરિક્ષા બસના આગળના ભાગે ફસાઈ બસની સાથે છેક બ્રિજના છેડા સુધી ઢસડાઈ હતી. રિક્ષામાંથી બાળકોની ચીસો સાંભળીને રાહદારીઓ રોકાઈ ગયા હતા અને રિક્ષામાંથી ત્રણ સગાં ભાઈ-બહેનો પાયલ ભરત બારોટ ( ઉં.વ. ૯), ખુશી (ઉં.વ.૭) અને રાહુલ (ઉં.વ. ૫)ને લોહીલુહાણ હાલતમાં સારવાર માટે શાહીબાગ ખાતની કોઠારી હોસ્પિટલમાં ખસેડયા હતા.